Slim pepersproei 'roep' om hulp
JY LEES NOU Slim pepersproei 'roep' om hulp
Deur Liza Bohlmann en Gerrit Bezuidenhout
Plegium® Smart Pepper Spray is die eerste pepersproei ter wêreld wat by slimfoontegnologie inskakel en 'n presiese liggingswaarskuwing aan jou noodkontakte stuur.
Ál die sintuie van jou aanvaller word met dié toestel geplettervat. Die omhulsel bevat 'n sirene, drie kragtige LED-ligte en 'n sterk pepersproeiformule. Die hoë-intensiteit-pepersproei kan veelvuldige skote tot op 'n afstand van 3 meter spuit. Die sirene het 'n hoë toon wat gevolg word deur 'n sirene met 'n harde skreegeluid.
Die drie LED-lampe dui veral in die donker vir jou presies aan waarheen die aanvaller mik. Só kan jy die pepersproei akkurater rig. Die sterk lig help ook om jou aanvaller vir 'n oomblik te verblind en te disoriënteer.
Die perperspoeihouer word deur middel van 'n Bluetooth-verbinding met 'n toepassing aan jou slimfoon gekoppel. Sodra jy die pepersproei gebruik, stuur dit 'n SMS-boodskap van jou ligging aan jou noodkontakte. Dit kan ook jou noodkontak via die toepassing bel in 'n noodgeval.
Plegium® in Swede ontwerp en vervaardig dié slim pepersproei. Dit word deur Smart Pepper Spray SA™ ingevoer.